อู๊ด ยานนาวา

**อู๊ด ยานนาวา** มือกลองอิสระ ผู้ที่เผอิญค้นพบตัวเอง ได้ตั้งแต่เมื่อครั้งยังเรียนหนังสืออยู่ชั้นประถมศึกษาปีที่ 4 ในสมัยปี พ.ศ. 2509 ขณะเมื่อไปยืนชมวงดนตรีคณะ "เปรื่องเรืองเดช" ของทีมงานโชว์รถมอเตอร์ไซด์ไต่ถัง ซึ่งจะมาแสดงที่งานประจำปีของวัดยานนาวาในทุก ๆ ปี

จากอดีตที่ผ่านมา เขาได้เคยถูกขอให้เข้าร่วมวง ไปแทนมือกลองประจำคนเดิม ของทางวงดนตรี "Bangkok Connection" มาแล้วหนึ่งยุคสมัย ซึ่งก่อนหน้านั้นอีก เขาก็เคยได้รับโอกาสอันมีเกียรติ ให้ไปมีชื่อปรากฏอยู่ในปกเทปเพลงไทย ในประเภทเพลงเพื่อชีวิต โดยท่านสุรชัย จันทิมาธร เป็นผู้คิดตั้งชื่อให้ มาตั้งแต่สมัยปี พ.ศ. 2528 ในการได้โอกาสเข้าไปบันทึกเสียงกลองสด ในสตูดิโอ ให้กับวงดนตรีเพื่อชีวิต ซึ่งถือได้ว่า เป็นวงแรกของประเทศไทย อันมีชื่อวงว่า "คาราวาน" ในอัลบั้มที่มีชื่อว่า "1985" โดยการชักนำจาก เพื่อนสมัยครั้งที่เคยได้ร่วมเล่นดนตรีกลางคืนมาด้วยกัน นั่นก็คือ "ชัคกี้ ธัญญรัตน์" ผู้ที่เป็นเจ้าของฉายา "กีต้าร์เทพ" นั่นเอง

## ผลงานเพลง
เขาได้เคยมีโอกาส เข้าร่วมผลิตผลงานเพลง ภายในห้องบันทึกเสียง ให้กับเหล่าบรรดาศิลปินเพื่อชีวิตเมืองไทย ในยุคบุกเบิก มาค่อนข้างมาก อาทิเช่น สุรชัย จันทิมาธร, มงคล อุทก, พงษ์สิทธิ์ คำภีร์, ทองกราน ทานา, พงษ์เทพ กระโดนชำนาญ, วงดนตรีโฮป, นุภาพ สวันตรัจฉ์, วงดนตรีกะท้อน, อี๊ด ฟุตบาท, ตุ๊ แครี่ออน, ประทีป ขจัดพาล เป็นต้น ฯลฯ โดยเฉพาะอย่างยิ่ง มีโอกาสได้เข้าร่วมงาน เป็นนักดนตรี back up ให้กับวงคาราวาน มาโดยตลอด จนกระทั่ง วงคาราวานได้ประกาศ ขอพักวงชั่วคราว เป็นครั้งแรก เมื่อวงคาราวานมีอายุวงได้ครบ 15 ปี 

จากการนั้น เขาจึงได้เข้าร่วมกับ บรรดาลูกศิษย์ลูกหาของวงดนตรีคาราวาน แล้วช่วยกัน ก่อตั้งเป็นวงดนตรีขึ้น มีชื่อว่าซูซู โดยมี แอ๊ด คาราบาว ซึ่งเป็นทั้งโปรดิวเซอร์ และเป็นผู้ตั้งชื่อวงให้ โดยมีที่มาจากภาษายาวี จนกระทั่ง สามารถทำให้อู๊ด ยานนาวา ประสบโอกาสในการได้เป็น เจ้าของเสียงร้องกับบทเพลงที่ชื่อว่า "อ้อล้อ" เป็นครั้งแรกในชีวิต อีกทั้งยังได้ร่วมโปรดิวซ์กับทีมงานซูซู จนสามารถที่จะผลิตผลงานเพลง ให้ออกมาเป็นเพลงเพื่อชีวิต ที่มีสายเลือดใหม่ เน้นทางด้าน rhythm, harmony และ melody ซึ่งยังไม่เคยปรากฏออกมาได้ ในวงการเพลงเพื่อชีวิตของไทยมาก่อน ได้จำนวนถึง 4 อัลบั้มด้วยกัน ดังนี้
* สู่ความหวังใหม่
* ประการังไปไหน
* คนเค็มเลคาว
* ราชาสามช่า

ต่อมาเมื่อเวลาล่วงเลยไป เขาได้ถูกชักชวนอีกครั้ง ให้เข้าร่วมงานกับ ทีมงานของทาง Prart Music Group
* เคยผ่านการเป็น คอลัมนิสต์ ให้หนังสือรายเดือนที่ชื่อ Rhythm Section
* เคยผ่านการเป็น นักดนตรีวิทยากร ออกทัวร์ทำงาน work shop ทางด้านดนตรี อยู่ในเครือ Prart Music Group
* เคยผ่านการเป็น ครูสอนกลอง ในโรงเรียน Prart Music School

## ร่วมรับเชิญในอัลบั้มต่างๆของศิลปินท่านอื่นๆ

* เล่นกลองในอัลบั้ม ศรัทธา ของ ชัคกี้ ธัญญรัตน์ (พ.ศ. 2528)
* เล่นกลอง, เพอร์คัสชั่นในอัลบั้ม 1985 ของ คาราวาน (พ.ศ. 2528)
* เล่นกลอง, เพอร์คัสชั่น, โปงลางในอัลบั้ม คนไกลบ้าน ของ คาราวาน (พ.ศ. 2529)
* เล่นกลอง, เพอร์คัสชั่นในอัลบั้ม ไอแอมอีสาน (เดี่ยว 2) ของ พงษ์เทพ กระโดนชำนาญ (พ.ศ. 2529)
* เล่นกลองในอัลบั้ม มันดี ของ พงษ์เทพ กระโดนชำนาญ (พ.ศ. 2529)
* เล่นกลอง, เพอร์คัสชั่น, เสียงในเพลง นิวยอร์ก ในอัลบั้ม ยูเอส เจแปน ของ คาราวาน (พ.ศ. 2530)
* เล่นชินทิไชเซอร์, กลองในเพลง ACTIVE ในอัลบั้ม ดวงดาว ดวงตา ดวงใจ ของ หงา คาราวาน (พ.ศ. 2530)
* เล่นกลองในอัลบั้ม รวมเพลงจากชุด 1, 2, 3, 4 ของ พงษ์เทพ กระโดนชำนาญ (พ.ศ. 2530)
* เล่นกลองในอัลบั้ม ตรงเส้นขอบฟ้า ของ พงษ์เทพ กระโดนชำนาญ (พ.ศ. 2530)
* เล่นกลอง, เพอร์คัสชั่นในอัลบั้ม อานนท์ ของ คาราวาน (พ.ศ. 2531)
* เล่นกลองในอัลบั้ม ยิ้มเหงา ๆ ของ พงษ์เทพ กระโดนชำนาญ (พ.ศ. 2531)
* เล่นกลองในเพลง ปู่กับหลาน, ทางเปลี่ยว ในอัลบั้ม หมายเหตุจากเมืองจีน ของ หงา คาราวาน (พ.ศ. 2532)
* เล่นเพอร์คัสชั่นในอัลบั้ม ดนตรีที่มีวิญญาณ ของ เล็ก คาราบาว (พ.ศ. 2532)
* เล่นกลอง, เพอร์คัสชั่นในอัลบั้ม เพื่อนแท้ ของ โฮป (พ.ศ. 2532)
* เล่นกลองในเพลง คนไร้ราก, กลอง, เพอร์คัสชั่นในเพลง เมา, กลองในเพลง น้ำใต้น้ำตา ในอัลบั้ม คนไร้ราก ของ มงคล อุทก (พ.ศ. 2532)
* เล่นกลอง, เพอร์คัสชั่นในเพลง กระหน่ำกลองให้ก้องดังไปทั้งแผ่นดิน ในอัลบั้ม ลุงไม้ไทย ของ หงา คาราวาน (พ.ศ. 2533)
* เล่นกลองในอัลบั้ม คนจนรุ่นใหม่ ของ พงษ์เทพ กระโดนชำนาญ (พ.ศ. 2533)
* เล่นกลองในเพลง เหล้าจ๋า ก้นบึ้ง ของ แอ๊ด คาราบาว (พ.ศ. 2533)
* เล่นเพอร์คัสชั่นในเพลง กลับมาเถิด กลับมาเถิด ของ คาราวาน & พงษ์เทพ (พ.ศ. 2534)
* เล่นกลองในอัลบั้ม จ.ป.ล. (จีนปนลาว) ของ พงษ์เทพ กระโดนชำนาญ (พ.ศ. 2534)
* ช่วยตีกลองในเพลง หลวงพ่อประจักษ์ ในอัลบั้ม World Folk Zen ของ แอ๊ด คาราบาว (พ.ศ. 2534)
* ประพันธ์ในเพลง เดินกะบวน โอ้ย..ชีวิต ของ มงคล อุทก (พ.ศ. 2534)
* เล่นกลอง, เพอร์คัสชั่น, คอมโพสในเพลง เพื่อน ในอัลบั้ม คนที่เรารัก ของ พงษ์เทพ กระโดนชำนาญ (พ.ศ. 2535)
* เล่นกลองในอัลบั้ม ขอหาดไม้ขาวให้เต่ามะเฟือง ของ หงา คาราวาน (พ.ศ. 2535)
* ร้องหมู่ในอัลบั้ม ม่วนติ๊บ ของ อี๊ด โอภากุล (พ.ศ. 2536)
* เล่นกลองในอัลบั้ม หว่อง ลอยนวล ของ มงคล อุทก (พ.ศ. 2536)
* เล่นกลองในอัลบั้ม ซูเปอร์มาร์เก็ต ของ พงษ์เทพ กระโดนชำนาญ (พ.ศ. 2537)
* เล่นกลองในอัลบั้ม 490–32–63 ของ พงษ์เทพ กระโดนชำนาญ (พ.ศ. 2538)
* เล่นกลองในอัลบั้ม วันใหม่ ของ ทองกราน ทานา (พ.ศ. 2538)
* เล่นกลองในอัลบั้ม สามช่ารุ่นใหญ่ ของ พงษ์เทพ กระโดนชำนาญ (พ.ศ. 2540)
* เล่นกลองในอัลบั้ม ดอกเหงื่อเพื่อชีวิต ของ พงษ์เทพ กระโดนชำนาญ (พ.ศ. 2541)
* เล่นกลองในเพลง ผีโป่ง ในอัลบั้ม พูดไม่หวาน ของ มงคล อุทก (พ.ศ. 2544)
* เล่นกลองในอัลบั้ม แม่ธรณี ของ ประทีป ขจัดพาล (พ.ศ. 2544)
* เล่นกลอง, เพอร์คัสชั่นในเพลง ชุมชนใหม่, เพลงนี้เพื่อเธอ, ร้านเหล้าอุดมการณ์, ยังเหมือนเดิม, รักในใจเธอ ในอัลบั้ม ดั่งดวงใจ ของ โฮป แฟมิลี่ (พ.ศ. 2544)
* เล่นกลองในอัลบั้ม คิดถึงจังเลย ของ ประทีป ขจัดพาล (พ.ศ. 2544)
* เล่นกลองในอัลบั้ม คีตนุกรม 30 ปี 14 ตุลา คาราวาน ของ คาราวาน (พ.ศ. 2545)
* เล่นกลอง, เพอร์คัสชั่นในเพลง 7 ตุลา ในอัลบั้ม หนังสือในชื่อเธอ ของ หงา คาราวาน (พ.ศ. 2553)

## คอนเสิร์ตที่ไปออกร่วมกับวงคาราวาน

* เล่นทับบร้า, เพอร์คัสชั่นในคอนเสิร์ต บันทึก 12 ปี คาราวาน (25 มกราคม 2529)
* เล่นกลอง, เพอร์คัสชั่นในคอนเสิร์ต ไลฟ์ อิน แจแปน (8-9 สิงหาคม 2530)
* คอนเสิร์ต คน คาราวาน (11 พฤศจิกายน 2531)
* เล่นกลองคอนเสิร์ต มินามาตะ (9 - 28 สิงหาคม 2532)
* เล่นเพอร์คัสชั่นในคอนเสิร์ต เพลงนอกรอบ (17 ตุลาคม 2532)
* เล่นเพอร์คัสชั่นในคอนเสิร์ต 15 ปี คาราวาน (28-29 ตุลาคม 2532)
* เล่นกลอง, เพอร์คัสชั่นในคอนเสิร์ต พิณกรีดสาย (19 กันยายน 2541)
* เล่นกลองในคอนเสิร์ต มโหรี บังคลาเทศแบนด์ (18 ธันวาคม 2542)
* เล่นกลองในคอนเสิร์ต ดนตรีสู่กระแสโลก (4 พฤศจิกายน 2543) (รับเชิญ)
* เล่นกลองในคอนเสิร์ต ให้พ่อและเพื่อน (2 พฤศจิกายน 2545) (รับเชิญ)
* เล่นกลองในคอนเสิร์ต @FreeHand (2550)
* เล่นกลองในคอนเสิร์ต อัศจรรย์เพลงพิณ เส้นสายลายศิลป์ กับ มงคล อุทก (16 มีนาคม 2556)

## มีผลงานเล่นกลอง ตามมา ดังนี้
* VCD สอนกลองชื่อชุด Drums Root
* VCD สอนกลองชื่อชุด Advanced Drums
* CD ชื่ออัลบั้ม           Third World Drummer

หมวดหมู่:นักดนตรีชาวไทย
หมวดหมู่:คอลัมนิสต์
หมวดหมู่:นักตีกลอง
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากมหาวิทยาลัยรามคำแหง
หมวดหมู่:บุคคลจากกรุงเทพมหานคร